אורלנדו בלום

אורלנדו ג'ונתן בלאנצ'ארד קופלנד בלום (באנגלית: Orlando Jonathan Blanchard Copeland Bloom; נולד ב-13 בינואר 1977) הוא שחקן אנגלי. שיחק במספר סרטים שוברי קופות כגון בטרילוגיית "שר הטבעות" בתור לגולאס ובשני סרטי ההמשך מתוך טרילוגיית "ההוביט". בהמשך שיחק בדמותו של וויל טרנר <small>(אנ')</small> בסרטי "שודדי הקאריביים: קללת הפנינה השחורה" <small>(2003),</small> "שודדי הקאריביים: תיבה של איש מת" <small>(2006)</small> ו"שודדי הקאריביים: סוף העולם" <small>(2007).</small> בהמשך שיחק בסרט המלחמה "בלאק הוק דאון" <small>(2001),</small> גילם את פאריס בסרט האפוס ההיסטורי "טרויה" <small>(2004),</small> גילם את באליאן מאיבלין באפוס היסטורי נוסף "ממלכת גן עדן" <small>(2005)</small> וגילם את הדוכס ג'ורג' וילרס בסרט "שלושת המוסקטרים" <small>(2011).</small>

==ביוגרפיה==
בלום נולד בעיר קנטרברי, בקנט שבאנגליה, לאם אנגלייה-נוצרייה שנולדה בהודו, ושמה סוניה קונסטנס ג'וספין (לבית קופלנד). הבעל של אמו (אביו החורג), הארי סול בלום , היה שותף בעברו במאבק נגד האפרטהייד בדרום אפריקה והיה אחד מעורכי הדין של נלסון מנדלה. על אף שאביו החורג היה יהודי, בלום גדל כנוצרי-אנגליקני. אביו החורג נפטר משבץ לב כשבלום היה בן ארבע. לאחר מכן, הוא ואחותו הגדולה סמנת'ה גדלו עם אמו ועם בן זוגה, קולין סטון, וכשהיה בן 13 חשפה בפניו אמו את העובדה כי אביו הביולוגי הוא בעצם אותו בן זוג.

בילדותו למד בבית ספר יסודי מתודיסטי ע"ש סנט פיטר. לאחר מכן, למד בחטיבת הביניים האנגליקנית ע"ש סנט אדמונד. בלום התקשה בלימודיו עקב דיסלקסיה, ולכן אמו עודדה אותו ללמוד אמנות ודרמה. בלום השתתף במספר הפקות תיאטרון בבית ספרו. בגיל 14 ניגש לאודישן הראשון שלו לסרט. ב-1993, כשהיה בן 16, נסע ללונדון על מנת ללמוד שנתיים במכללה למשחק "פיין ארטס קולג'" שבאזור המפסטד. לאחר מכן הצטרף לתיאטרון הלאומי לנוער <small>(אנ'),</small> בילה שם שתי עונות והרוויח מלגה ללימודים באקדמיה הבריטית האמריקאית לדרמה <small>(אנ')</small> בלונדון.

בלום החל את הקריירה שלו כשחקן מקצועי בגיל 17, כאשר לוהק לתפקידי טלוויזיה בפרקים של הסדרות "נפגעים" ו"רציחות במידסומר". לאחר מכן ערך את הופעת הבכורה שלו בסרט "חייו של וילד" <small>(1997),</small> לצד סטיבן פריי, לפני שהחל ללמוד לבית הספר למוזיקה ודרמה של גילדהול בלונדון, שם סיים את לימודיו בשנת 2000.

== קריירה ==
הקריירה הקולנועית של בלום החלה בבריטניה כאשר בשנת 1997 גילם זוֹנֶה ממין זכר בסרט "חייו של וילד".

בשנת 2001, לאחר שגילם מספר תפקידים בסדרות טלוויזיה כגון "רציחות במידסומר", ניגש בלום למבחן בד לתפקיד בטרילוגיית סרטי "שר הטבעות" של הבמאי פיטר ג'קסון המבוססת על ספריו של ג'.ר.ר. טולקין. בלום ניגש בתחילה למבחן עבור תפקידו של פאראמיר, אך ג'קסון החליט לבסוף כי בלום יתאים לגלם את תפקידו של לגולאס האלף. בעקבות כך בלום הפך לאחד מהגיבורים העיקריים בשלושה סרטי שר הטבעות אשר הצילומים אליהם נמשכו 18 חודשים בניו זילנד. באותה שנה הוא שיחק בסרטו של רידלי סקוט "בלק הוק דאון".

בשנת 2003 שיחק בסרט ההרפתקאות "שודדי הקאריביים: קללת הפנינה השחורה" בתפקיד ויליאם טרנר, ובסרט "כנופיית נד קלי" לצידו של הית' לדגר.

ב-2004 שיחק בשובר הקופות "טרויה", וכיכב בקומדיה "חברים לזירה".

בשנת 2005 שיחק בסרט "ממלכת גן עדן" לצד אווה גרין ובקומדיה הרומנטית "אליזבת טאון". כמו כן חזר לשחק את תפקידו של ויליאם טרנר בסרטי ההמשך של שודדי הקאריביים - "שודדי הקאריביים: תיבה של איש מת" (2006) ו"שודדי הקאריביים: סוף העולם" (2007).

בשנת 2009, שיחק בקומדיה הרומנטית "אוהב אותך, ניו יורק".

בשנת 2011 שיחק בתפקיד האנטגוניסט הרוזן מבקינגהאם בסרט "שלושת המוסקטרים".

בשנת 2013, שיחק בלום בסרטים "ההוביט: מפלתו של סמאוג" (בו חזר לגלם את דמותו של לגולאס), "זולו" ו"בלינג רינג".

ב-2014, שיחק בסרט ההמשך "ההוביט: קרב חמשת הצבאות". באותה שנה, הודיע בלום כי הוא יככב באחד מסרטי היקום הקולנועי של מארוול. באפריל 2014 קיבל אורלנדו בלום כוכב בשדרת הכוכבים של הוליווד.

בשנת 2017 השתתף בסרט "שודדי הקאריביים: נקמתו של סלזאר". באותה שנה שיחק במותחן הפעולה "המתקפה" של הבמאי מייקל אפטד וגם בסרט "מרדף חכם". בסרט זה שצולם בסין, נדרש לצבע את השיער לבלונד כחלק מהתפקיד.

בשנת 2020 כיכב בסרט המלחמה "לכודים תחת אש" שביים הבמאי הישראלי-אמריקאי רוד לוריא על פי ספרו של ג'ייק טאפר על קרב במלחמת אפגניסטן.

== אקטיביזם ==
בשנת 2022 הוענק לבלום פרס האיגוד הבינלאומי של מנהלי אתרי צילום לפעילות הומניטרית. הפרס הוענק לו בהיותו שגריר של רצון טוב מטעם קרן יוניצ"ף. וזאת בזכות פעילותו להפניית תשומת הלב הציבורית למצוקתם של ילדי אוקראינה במלחמת רוסיה-אוקראינה.

באוקטובר 2023, בלום, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות מתקפת הפתע על ישראל. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.<ref></ref>

== חיים אישיים ==
בין השנים 2002–2006, יצא בלום עם השחקנית האמריקאית קייט בוסוורת' לאחר שהכירו בפרסומת של חברת הביגוד "גאפ". בשנת 2007, החל לצאת עם הדוגמנית האוסטרלית מירנדה קר; הם נישאו ב-22 ביולי 2010. ב-6 בינואר 2011 נולד בנם. בשנת 2013 השניים נפרדו.

ב-2014 היה במערכת יחסים עם השחקנית הצרפתייה-יהודייה נורה ארנזדר.

מינואר 2016 נמצא בלום במערכת יחסים עם זמרת הפופ האמריקאית קייטי פרי. ב-15 בפברואר 2019 הודיע הזוג על אירוסיהם. ב-27 באוגוסט 2020, נולדה בתם.

ב-2010, קיבל בלום תואר לשם כבוד בקתדרלת קנטרברי מאוניברסיטת קנט. בלום משייך עצמו לזרם בודהיסטי.

==פילמוגרפיה==
בלום בתפקיד ה[[רוזן מבקינגהאם ב"שלושת המוסקטרים", 2011|249x249px]]

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|1997
|חייו של וילד
|רנטבוי
|
|-
| rowspan="2" |2001
|בלאק הוק דאון
|טוראי טוד בלקבורן
|
|-
|שר הטבעות: אחוות הטבעת
|לגולאס
|
|-
|2002
|שר הטבעות: שני הצריחים
|לגולאס
|
|-
| rowspan="3" |2003
|כנופיית נד קלי
|ג'ו ביירן <small>(אנ')</small>
|
|-
|שודדי הקאריביים: קללת הפנינה השחורה
|וויל טרנר <small>(אנ')</small>
|
|-
|שר הטבעות: שיבת המלך
|לגולאס
|
|-
| rowspan="3" |2004
|חברים לזירה
|ג'ימי קונלי
|
|-
|טרויה
|פאריס
|
|-
|חוף מבטחים
|שיי
|גם מפיק-שותף
|-
| rowspan="2" |2005
|ממלכת גן עדן
|באליאן מאיבלין
|
|-
|אליזבת טאון
|דרו ביילור
|
|-
| rowspan="2" |2006
|אהבה וצרות אחרות
|פאולו
|
|-
|שודדי הקאריביים: תיבה של איש מת
|וויל טרנר <small>(אנ')</small>
|
|-
|2007
|שודדי הקאריביים: סוף העולם
|וויל טרנר <small>(אנ')</small>
|
|-
|2009
|אוהב אותך, ניו יורק
|דייוויד קולר
|
|-
| rowspan="2" |2010
|Sympathy for Delicious
|"הכתם"
|
|-
|רחוב ראשי
|האריס פרקר
|
|-
| rowspan="2" |2011
|הרופא הטוב
|ד"ר מרטין אי. בלייק
|גם מפיק בפועל
|-
|שלושת המוסקטרים
|ג'ורג' וילרס, הדוכס הראשון מבקינגהם
|
|-
| rowspan="2" |2013
|זולו
|בריאן אפקין
|
|-
|ההוביט: מפלתו של סמאוג
|לגולאס
|
|-
|2014
|ההוביט: קרב חמשת הצבאות
|לגולאס
|
|-
|2015
|Digging for Fire
|בן
|
|-
| rowspan="4" |2017
|המתקפה
|ג'ק אלקוט
|
|-
|שודדי הקאריביים: נקמתו של סלזאר
|וויל טרנר <small>(אנ')</small>
|
|-
|Romans
|מלכי
|
|-
|מרדף חכם
|דני סטראטון
|
|-
|2020
|לכודים תחת אש
|קפטן בנג'מין די. קיטינג
|
|-
|2021
|Needle in a Timestack
|טומי המבלטון
|
|-
|2023
|גראן טוריסמו
|דני מור
|
|-
|2024
|Red Right Hand
|קאש
|
|-
|TBA
|Wizards!
|
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|1994, 1996
|נפגעים
|נואל הריסון
|3 פרקים
|-
|2000
|רציחות במידסומר
|פיטר
|פרק: "Judgement Day"
|-
| rowspan="2" |2006
|ניצבים
|עצמו
|פרק: "Orlando Bloom"
|-
|The Armenian Genocide
|אוגוסט ברנו
|סרט טלוויזיה דוקומנטרי של PBS
|-
|2016
|איזי
|טום
|פרק: "Utopia"
|-
|2017
|טור דה פארם
|ג'וג'ו פאפי
|סרט טלוויזיה של HBO
|-
|2019 - הווה
|קרניבל רואו
|רייקרופט פילוסטרייט
|תפקיד ראשי; 8 פרקים
גם מפיק בפועל
|-
|2021
|הנסיך
|הנסיך הארי, דוכס סאסקס
|דיבוב; 12 פרקים
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:דוגמנים אנגלים
קטגוריה:בוגרי בית הספר גילדהול למוזיקה ודרמה
קטגוריה:שגרירים של רצון טוב - יוניסף
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי פרס בחירת הנוער
קטגוריה:בודהיסטים
קטגוריה:אנגלים שנולדו ב-1977